
DR 30.7.2018                                                               71                    

 
Saya yakin bahawa ini dapat membantu lagi ekonomi di luar bandar, termasuklah 

dalam kawasan saya sendiri di Daerah Beaufort. Maka apa yang telah dijanjikan oleh 
kerajaan sebelum ini dan kementerian sebelum ini dapat dilaksanakan bagi memastikan 
usaha yang baik ini akan mencapai kejayaan. Terima kasih Tuan Yang di-Pertua.  

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Beaufort.  

Sekarang saya menjemput Yang Berhormat Petaling Jaya. 

 

5.04 ptg. 

 Puan Maria Chin binti Abdullah [Petaling Jaya]: Assalamualaikum 
warahmatullahi wabarakatuh. Salam sejahtera dan salam reformasi.  

 Saya menjunjung kasih atas Titah Duli Yang Maha Mulia Seri Paduka Baginda Yang 
di-Pertuan Agong yang menyentuh beberapa perkara kritikal yang membebani kita sebagai 
rakyat Malaysia.  

 Saya minta izin berkongsi satu quotation daripada mendiang Nelson Mandela, 
“Reform programme helps redress the injustices the fosters national reconciliation and 
stability. It underpins economic growth and improves household welfare and food security and 
to deny people of their human rights is to challenge their very humanity”. Suara dan 
penyertaan rakyat adalah ciri asas demokrasi dan rakyat Malaysia. Pada 9 Mei 2018, rakyat 
telah bersuara dengan kuat dan jelas. Mereka telah mencipta sejarah dan hendak perubahan. 

 Tuan Yang di-Pertua dan Ahli-ahli Yang Berhormat. Isu-isu kos sara hidup memang 
telah banyak dibincangkan. Di kawasan saya, di Petaling Jaya perbezaan yang ketara di 
antara golongan miskin dan kaya, boleh dilihat dengan jelas sekali. Golongan miskin bandar 
tinggal di sebuah persekitaran yang keterpinggiran daripada masyarakat dan mereka 
kekurangan akses yang adil dan sama rata kepada pendidikan, pekerjaan, baik kemudahan 
kesihatan dan lain-lain. 

 Infrastruktur yang sedia ada tidak sampai ke tempat yang diperlukan. Ini adalah 
legasi daripada kerajaan terdahulu. Cadangan, apabila kerajaan mengkaji isu kemiskinan dan 
nasib rakyat yang terpinggir daripada hasil pertumbuhan ekonomi, gunakan lensa sistemik 
dan merumuskan mengikut keperluan rakyat yang terpinggir. ‘A’ need-based approach dan 
bukan sekadar menawarkan stop gap measure bagi menampal kecacatan dalam polisi yang 
lama. Terlibat juga CSO, parti politik dan Ahli Parlimen dalam rancangan Malaysia mid-term 
review sebelum berbahas di Parlimen.  

 Peruntukan pendidikan dalam bajet, walaupun dipersetujui oleh Parlimen, akan 
tetapi peruntukan ini tidak sampai kepada sekolah-sekolah, terutamanya sekolah-sekolah 
yang kritikal. Bajet 2018 telah memperuntukkan RM61.6 bilion kepada Kementerian 
Pendidikan Malaysia. Akan tetapi kesan peruntukan ini tidak sampai ke tahap tempatan. 
Namun begitu, PPD Petaling Utama hanya menerima lebih kurang RM157,000 untuk 
perbaikan sekolah-sekolah di Taman Medan pada tahun ini. Akan tetapi anggaran untuk 
memperbaiki sebuah sekolah sahaja seperti SMK Taman Petaling memerlukan RM1.2 juta 
untuk kerja-kerja pembaikan bumbung dan elektrik.  

 Isu-isu yang timbul di kawasan Petaling Jaya bukanlah sesuatu yang unik, akan 
tetapi merupakan sesuatu yang mungkin dihadapi di seluruh Malaysia. Inilah hasil daripada 
kekurangan pada dasar-dasar dan mekanisme memantau bagaimana peruntukan 
dilaksanakan.  

 Tuan Yang di-Pertua dan Ahli-ahli Yang Berhormat, sumbangan daripada kaum 
wanita kepada ekonomi negara kita ingin diiktirafkan. Cadangan daripada saya ialah 
mengkaji semula rang undang-undang yang diskriminasikan wanita supaya lebih 
menggalakkan sumbangan kaum wanita kepada ekonomi negara lantas meningkatkan 
autonomi dan kebebasan mereka.  

 

 

 



Saya yakin bahawa ini dapat membantu lagi ekonomi di luar bandar, termasuklah dalam kawasan saya sendiri di Daerah Beaufort. Maka apa yang telah dijanjikan oleh kerajaan sebelum ini dan kementerian sebelum ini dapat dilaksanakan bagi memastikan usaha yang baik ini akan mencapai kejayaan. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Beaufort. Sekarang saya menjemput Yang Berhormat Petaling Jaya. 5.04 ptg. Puan Maria Chin binti Abdullah [Petaling Jaya]: Assalamualaikum warahmatullahi wabarakatuh. Salam sejahtera dan salam reformasi. Saya menjunjung kasih atas Titah Duli Yang Maha Mulia Seri Paduka Baginda Yang di-Pertuan Agong yang menyentuh beberapa perkara kritikal yang membebani kita sebagai rakyat Malaysia. Saya minta izin berkongsi satu quotation daripada mendiang Nelson Mandela, "Reform programme helps redress the injustices the fosters national reconciliation and stability. It underpins economic growth and improves household welfare and food security and to deny people of their human rights is to challenge their very humanity". Suara dan penyertaan rakyat adalah ciri asas demokrasi dan rakyat Malaysia. Pada 9 Mei 2018, rakyat telah bersuara dengan kuat dan jelas. Mereka telah mencipta sejarah dan hendak perubahan. Tuan Yang di-Pertua dan Ahli-ahli Yang Berhormat. Isu-isu kos sara hidup memang telah banyak dibincangkan. Di kawasan saya, di Petaling Jaya perbezaan yang ketara di antara golongan miskin dan kaya, boleh dilihat dengan jelas sekali. Golongan miskin bandar tinggal di sebuah persekitaran yang keterpinggiran daripada masyarakat dan mereka kekurangan akses yang adil dan sama rata kepada pendidikan, pekerjaan, baik kemudahan kesihatan dan lain-lain. Infrastruktur yang sedia ada tidak sampai ke tempat yang diperlukan. Ini adalah legasi daripada kerajaan terdahulu. Cadangan, apabila kerajaan mengkaji isu kemiskinan dan nasib rakyat yang terpinggir daripada hasil pertumbuhan ekonomi, gunakan lensa sistemik dan merumuskan mengikut keperluan rakyat yang terpinggir. 'A' need-based approach dan bukan sekadar menawarkan stop gap measure bagi menampal kecacatan dalam polisi yang lama. Terlibat juga CSO, parti politik dan Ahli Parlimen dalam rancangan Malaysia mid-term review sebelum berbahas di Parlimen. Peruntukan pendidikan dalam bajet, walaupun dipersetujui oleh Parlimen, akan tetapi peruntukan ini tidak sampai kepada sekolah-sekolah, terutamanya sekolah-sekolah yang kritikal. Bajet 2018 telah memperuntukkan RM61.6 bilion kepada Kementerian Pendidikan Malaysia. Akan tetapi kesan peruntukan ini tidak sampai ke tahap tempatan. Namun begitu, PPD Petaling Utama hanya menerima lebih kurang RM157,000 untuk perbaikan sekolah-sekolah di Taman Medan pada tahun ini. Akan tetapi anggaran untuk memperbaiki sebuah sekolah sahaja seperti SMK Taman Petaling memerlukan RM1.2 juta untuk kerja-kerja pembaikan bumbung dan elektrik. Isu-isu yang timbul di kawasan Petaling Jaya bukanlah sesuatu yang unik, akan tetapi merupakan sesuatu yang mungkin dihadapi di seluruh Malaysia. Inilah hasil daripada kekurangan pada dasar-dasar dan mekanisme memantau bagaimana peruntukan dilaksanakan. Tuan Yang di-Pertua dan Ahli-ahli Yang Berhormat, sumbangan daripada kaum wanita kepada ekonomi negara kita ingin diiktirafkan. Cadangan daripada saya ialah mengkaji semula rang undang-undang yang diskriminasikan wanita supaya lebih menggalakkan sumbangan kaum wanita kepada ekonomi negara lantas meningkatkan autonomi dan kebebasan mereka.